شرح البنك طويل وعريض راح احاول اشرحلك عنه بالمختصر المفيد
البنك هوه ارسال حزمه معينه من جهازك الى الجهاز الي تريد تفحص اتصالك ويه و بعدها تنتظر الرد من الجهاز الاخر و من خلال عمليه الارسال و الاستقبال راح تعرف اذا اكو مشكله بالاتصال لو لا ... زين شلون راح تسوي بنك و شلون تعرف اكو مشكله لو لا ؟؟؟
للسهوله راح اقسم استخدام البنك الى نوعين و راح اسميهن البنك الداخلي و البنك الخارجي
البنك الداخلي اقصد بيه تفحص اجهزه البرج و النانوات المرتبطه بيه ...
شلون تسوي بنك على اجهزتك ؟
اولا قبل لاتسوي بنك لازم كل جهاز مرتبط برجك تثبتله اي بي مختلف عن كل الاجهزه الاخرى (يفضل ان يكون الاي بي نفس رنج البرج)
هسه بعد ما ثبتنا اي بيات لكل الاجهزه نريد نسوي بنك على النانو الي مثلا الاي بي مالته 192.168.1.40
نجي نفتح الرن (Run) من قائمه ستارت و نكتب الامر التالي:
ping -t 192.168.1.40
راح تطلعلك نافذه سوده (نافذه الدوس) ويطلع بيها نتائج البنك بهذا الشكل
Replay from 192.168.1.40: bytes=32 time=1ms ttl
راح تستمر الشاشه تطلع مثل هاي النتائج انته الي يخصك منها تشوف التايم شكد (time)
اذا التايم يقرا رقم ناصي مثلا 1 او 2 او 5 يعني البنك طبيعي بشرط كون ما تطلعلك من ضمن نتائج البنك عباره Request timed out
هاي العباره تعني اكو تقطعات بالاشاره مو مشكله اذا طلعت وحده اثنين بس اذا هواي لا اكو مشكله
و اذا طلع عندك التايم رقم عالي مثلا 100 او 500 او 1000 او اي رقم عالي معناها اكو مشكله معناها الحزمه تتأخر الا توصل للنانو
للعلم البنك يفيدك مو بس لفحص الاشاره تكدر تفحص بيه الكيبلات و الهب سويج مثلا بعض الاوقات مشكله بالكيبل من تسوي بنك على السكتر تشوف اكو تقطيع بالبنك او تشوف التايم عالي راح تعرف المشكله لو بالكيبل لو بالهب سويج
و هم اكو بعد فيكات هواي بالبنك مثلا تكدر تحدد حجم الحزمه الي تريد ترسلها و اكو امور ما اريد اطول عليك الشرح
هذا بالنسبه للبنك الداخلي
القسم الثاني البنك الخارجي و اقصد بيه البنك على المواقع مثلا تسوي بنك على الكوكل او على الفيس بوك او على اي موقع ثاني حتى تفحص سرعه النت مو حتى تفحص الاشاره او البرج
صلاحيات هذا المنتدى:لاتستطيع الرد على المواضيع في هذا المنتدى